Държавен вестник, бр. 78, 2023 г., стр. 33

БРОЙ  78	
Д Ъ Р Ж А В Е Н  В Е С Т Н И К 	
СТР.  33  
3. върху общия размер на финансовата 
помощ след приспадане на стойността на 
санкциите по т. 2 се налага определената 
санкция по реда на ал. 11, т. 5;
4. общият размер на санкцията се изчис-
лява, като се вземе стойността по т. 1 или 
се сумира стойността на наложените санкци 
по т. 2 и 3.
Г л а в а  т р е т а
УСЛОВИЯ И РЕД ЗА ПРИЛАГАНЕ НА 
ИНТЕРВЕНЦИИТЕ В СЕКТОР „МЛЯКО И 
МЛЕЧНИ ПРОДУКТИ“
Раздел I
Подпомагани интервенции
Чл. 41. По реда на тази наредба се пре-
доставя финансова помощ в сектор „Мляко и 
млечни продукти“ чрез прилагане на следните 
интервенции по чл. 47 от Регламент (ЕС) 
2021/2115, включени в Стратегическия план:
1. Интервенции, свързани с инвестиции в 
материални и нематериални активи.
2. Интервенции, свързани с научноизсле-
дователска и развойна дейност в областта на 
устойчивите производствени методи, включи-
телно устойчивост на болести по животните 
и смекчаване на изменението на климата и 
адаптиране, иновативни практики и произ-
водствени техники.
3. Консултантски услуги и техническа 
помощ, по-специално по отношение на тех-
никите за устойчив контрол на болести по 
животните, устойчива употреба на продукти 
за здраве на животните, адаптиране към из-
менението на климата и смекчаване на това 
изменение, както и по отношение на условията 
на заетост, задълженията на работодателите и 
здравословните и безопасни условия на труд.
4. Обучение, включително индивидуално 
обучение и обмен на най-добри практики, 
по-специално по отношение на техниките за 
устойчив контрол на болести по животните, 
устойчива употреба на продукти за здраве 
на животните, адаптиране към изменението 
на климата и смекчаване на това изменение, 
както и по отношение на използването на ор-
ганизирани платформи за търговия и стокови 
борси на спот и фючърсни пазари.
5. Популяризиране, комуникация и мар-
кетинг, включително действия и дейности, 
насочени по-специално към повишаване на 
осведомеността на потребителите за схеми-
те на Съюза за качество и за значението на 
здравословното хранене, както и към дивер-
сифициране и консолидиране на пазарите.
Чл. 42. Финансовата помощ по интервен-
циите по чл. 41 се предоставя чрез одобрена 
оперативна програма, посредством която се 
постигат една или повече от целите по чл. 46, 
букви „а“ – „з“, „й“ и „к“ от Регламент (ЕС) 
2021/2115.
Чл. 43. Изменения в интервенциите по 
чл. 41 се извършват по реда на чл. 48, ал. 1 – 3 
от Закона за подпомагане на земеделските 
производители.
Раздел II
Изисквания към кандидатите
Чл. 44. (1) Допустими за подпомагане по 
интервенциите по чл. 41 са:
1. организации на производители на мля-
ко и млечни продукти и техните асоциации, 
признати със заповед на министъра на земе-
делието и храните, съгласно изискванията на 
Регламент (ЕС) № 1308/2013 и в съответствие 
с условията на Наредба № 1 от 2015 г. за до-
говорните отношения в сектора на млякото 
и условията и реда за признаване на органи-
зации на производители, техни асоциации и 
междубраншови организации в сектора на 
млякото и млечните продукти (ДВ, бр. 10 от 
2015 г.), наричана по-нататък „Наредба № 1 
от 2015 г.“;
2. признати със заповед на министъра на 
земеделието и храните групи на производители 
на мляко и млечни продукти в съответствие 
с условията на Наредба № 12 от 2015 г. за ус-
ловията и реда за признаване на организации 
на производители на земеделски продукти, 
асоциации на организации на производители 
и междубраншови организации и на групи 
производители (ДВ, бр. 34 от 2015 г.), наричана 
по-нататък „Наредба № 12 от 2015 г.“.
(2) Кандидатите по ал. 1, т. 2 са допустими 
за подпомагане, когато:
1. не отговарят на условията за признаване 
като организация на производители на мляко 
и млечни продукти съгласно Регламент (ЕС) 
№ 1308/2013 и Наредба № 1 от 2015 г., и
2. изготвят и изпълняват одобрен от изпъл-
нителния директор на ДФ „Земеделие“ план 
за признаване, съгласно който в рамките на 
преходен период с продължителност до четири 
години от началото на одобрената оперативна 
програма, приключващ най-късно на 31 де-
кември 2027 г., следва да бъдат признати като 
организация на производители на мляко и 
млечни продукти.
Чл. 45. (1) Кандидатите по чл. 44 могат да 
получат финансова помощ, когато:
1. нямат изискуеми и ликвидни задължения 
към ДФ „Земеделие“, освен ако е допуснато 
разсрочване, отсрочване или обезпечение на 
задълженията;
2. не са в производство за обявяване в 
несъстоятелност или не са обявени в не-
състоятелност, или не са в производство по 
ликвидация;
3. нямат изискуеми публични задължения 
към държавата по смисъла на чл. 162, ал. 2, 
т. 1 и 8 от Данъчно-осигурителния процесу-
ален кодекс, установени с влязъл в сила акт 
на компетентен орган, освен ако е допуснато